system
Răspunde în limba română, în stilul Wikipedia, cat mai corect gramatical.
user
Povestește-mi pe scurt despre Județul Trei-Scaune (interbelic).
assistant
Județul Trei Scaune a fost o unitate administrativă de ordinul întâi din Regatul României, aflată în regiunea istorică Transilvania. Reședința județului era orașul Sfântu Gheorghe.

Întindere 

Județul se afla în partea centrală a României Mari, în sud-estul regiunii Transilvania. Județul cuprindea mare parte din teritoriul actualului județ Covasna. Se învecina la vest cu județul Brașov, la nord cu județele Odorhei, Ciuc și Bacău, la est cu județul Putna, iar la sud cu județele Buzău și Brașov.

Organizare 
Județul era organizat inițial în patru plăși, iar ulterior în cinci plăși:
 Plasa Baraolt (ce cuprindea 11 sate),
 Plasa Covasna (ce cuprindea 27 de sate),
 Plasa Sfântu Gheorghe (ce cuprindea 21 de sate),
 Plasa Târgu Secuiesc (ce cuprindea 29 de sate) și
 Plasa Ozun (plasă înființată ulterior ce cuprindea 19 sate).

Pe teritoriul județului Trei Scaune se aflau două orașe: Sfântu Gheorghe (reședința județului) și Târgu Secuiesc (denumit uneori și Târgu Săcuesc).

Populație 
Conform recensământului din 1930 populația județului era de 136.122 locuitori, dintre care 80,4% maghiari, 16,0% români, 2,2% țigani, 0,6% germani, 0,5% evrei ș.a. Din punct de vedere confesional populația era alcătuită din 40,6% reformați, 36,1% romano-catolici, 14,6% ortodocși, 4,6% unitarieni, 2,3% greco-catolici ș.a.

Mediul urban 
În 1930 populația urbană a județului era de 15.925 locuitori, dintre care 78,2% maghiari, 15,3% români, 2,3% evrei, 1,6% germani, 1,4% țigani ș.a. Din punct de vedere confesional orășenimea era formată din 45,0% reformați, 31,5% romano-catolici, 13,0% ortodocși, 3,0% mozaici, 2,9% greco-catolici, 2,7% unitarieni, 1,7% luterani ș.a.

Materiale documentare

Referințe

Legături externe 

 Portretul României Interbelice - Județul Trei Scaune
 Stema austro-ungară a fostului județ Trei Scaune provoacă noi dispute în Covasna (Marius Negulescu, Amos News, 5 octombrie 2005)

Vezi și 
 Șapte Scaune
 Județul Covasna